Kłubičkowy zdźer

Kłubičkowy zdźer (Rumex conglomeratus) je rostlina ze swójby wuroćowych rostlinow (Polygonaceae).

 Wopis 
Kłubičkowy zdźer je hač do kónčka łopjenata a docpěwa wysokosć wot 30 hač do 80 cm.

 Łopjena 
Łopjena su dołho stołpikate, dołhojće-jejkojte a docpěwaja dołhosć wot 5 hač do 20 cm. Jich nerwy su zelene.

 Kćenja 
Kwětnistwo wobsahuje wjele lancetojtych wysokich łopješkow. Znutřkowne tři kćenjowe łopješka su dołhojte, wuske, cyłokromne, nimaja zubki a docpěwaja dołhosć wot 2 hač do 3 mm. Wšě tři njesu mozl.

 Stejnišćo 
Rosće na brjohach, w hrjebach a na włóžnych rolach.

 Rozšěrjenje 
Rostlina je w južnej Skandinawiskej, srjedźnej a južnej Europje rozšěrjena.

 Nóžki 

 Žórła 
 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, strona 360, jako podobna družina Knäuel-Ampfer (R. conglomeratus) pod hesłom Stumpfblättriger Ampfer (Rumex obtusifolius) 
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, strona 346, jako podobna družina Knäuelblütiger Ampfer (Rumex conglomeratus) pod hesłomaj Hain-Ampfer, Blutampfer (Rumex sanguineus) a Krauser Ampfer (Rumex crispus) 

 Eksterne wotkazy 

Kategorija:Zdźer